**Flyhistorisk Museum, Sola** holder til i sjøflyhavnen ved Stavanger lufthavn, Sola i Rogaland. Bygningen er en flyhangar som ble bygget av tyskerne under andre verdenskrig. Etter krigen overtok Flyvåpenet (Det Norske Luftforsvar) hangaren for vedlikehold av forsvarets flymateriell. Museet ble stiftet i 1984 og hadde i den spede begynnelse tilhold i et hjørne av hangaren. Etterhvert har museet overtatt 2/3 av hangaren, og deler den i dag med Sola videregående skoles flymekanikerlinje.
Museet drives på frivillig, ulønnet basis, men har gjennom samarbeid med Jærmuseet en delt konservatorstilling.

Museet driver en egen kafé, den såkalte "Mimrehallen" som holder til i det som tidligere var bar for en av skvadronene stasjonert på Sola Flystasjon. Kafeen er dekorert med bilder fra skvadronens historie, og tilbyr enkel servering; is, brus kaffe og vafler.
I tillegg driver også museet et eget verksted som brukes i forbindelse med restaurering av fly og annet utstyr.

Selve utstillingen er sentrert rundt norsk flyhistorie med fokus på det lokale, og andre verdenskrig. Samlingen inneholder både sivile og militære fly og helikoptre, noen av dem er forholdsvis sjeldne. Eksempelvis er den tyske Arado Ar 96 ifølge museet det siste komplette flyet av typen som finnes. Her er også skroget/rammen av en Arado Ar 196, et sjøfly som var stasjonert på den tunge krysseren «Blücher» da den ble senket. En Messerschmitt Bf 109 er også av de svært få som er bevart.
Det finnes det også store innslag av norsk sivil flyhistorie, primært knyttet til tidligere Braathens S·A·F·E og Fjellfly, i tillegg til at museet også har overtatt en samling med flyvertinneuniformer.

Utover dette finnes det også en rekke vrakdeler i utstillingen, samt våpen, modeller og andre gjenstander.

Fly i samlingen
---------------

### Militærfly

* Arado Ar 96B-1
* Arado Ar 196 et av speiderflyene ombord «Blücher»
* Canadair CF-104 Starfighter
* Caproni CA-310
* Consolidated PBY-5A Catalina
* deHavilland DH115 Vampire T Mk.55
* Fairchild PT-26 Cornell
* Fieseler Fi 156 C-2 Storch
* Lockheed T-33 Shooting Star
* Messerschmitt Bf 109
* North American F-86F Sabre
* North American F-86K Sabre
* Northrop F-5 Freedom Fighter
* Republic F-84 Thunderjet
* Republic RF-84F Thunderflash
* Saab 91 Safir
* Saab 35 Draken

### Sivile fly

* Aero Grand Commander 680FL
* Convair CV-440 Metropolitan c/n 357 LN-KLK (ex. SE-BSR)
* de Havilland DH 114 Heron 1B
* Douglas DC-6B LN-SUB
* DFS Olympia Meise LN-SCA ex.LZ+ET
* EoN Baby Type 8 LN-GBI
* Fokker F27 Friendship Mk.100 10298 / LN-SUF
* Noorduyn Norseman Mk.IV LN-BDR
* Piper L-4 Cub 43-30382 / LN-NAU
* Scheibe Bergfalke II/55 LN-GBH
* Taylorcraft A LN-FAG

Helikoptre
----------

* Bell UH-1B Iroquois 61-0688
* Bell 47G

### Lagrede fly og helikoptre

* Aérospatiale AS332 Super Puma LN-OMC (restaureres)
* Antonov An-2 LY-AEQ
* Auster T7 WE548 ex. G-ASCF / SE-ELO
* Cessna L-19 Bird Dog
* de Havilland DH 82 Tiger Moth 151
* Dornier DO-28A-1
* Grumman G-44 Widgeon LN-HAL
* Miles M65 Gemini 1A (Deponert til Kristiansand lufthavn, Kjevik)
* North American Harvard IIB
* Piper PA-38 Tomahawk LN-BFO

Vrak i Hafrsfjord
-----------------

I desember 2005 ble det oppdaget et tysk Heinkel He 115 tomotors bombe, torpedo- og oppklaringsfly på bunnen av Hafrsfjord ved Prestøy. Flyet tilhørte Küstenfliegergruppe 906, 1. og 3. Staffel på Sola, og det havarerte i Hafrsfjord etter endt oppdrag den 28. desember 1942. Vraket innholdt to bomber av typen SC-250, og begge var fylt med 130,4 kilo militært sprengstoff. Den 9. desember 2005 klokken 14.35 ble begge bombene detonert på fem meters dyp utenfor Prestøy. Flyhistorisk Museum, sammen med sponsorer hevet flyet 3. juni 2012. Flyet er for tiden[*når?*] under restaurering.

Referanser
----------

1. ↑  «To bomber sprengt i Hafrsfjord - Aftenbladet.no». *archive.ph*. 12. januar 2013. Arkivert fra originalen 12. januar 2013. Besøkt 16. juni 2022.

Eksterne lenker
---------------

* (no) Offisielt nettsted Rediger på Wikidata

* (en) Flyhistorisk Museum, Sola – kategori av bilder, video eller lyd på Commons Rediger på Wikidata
* Venneforeningens hjemmeside

| * v
* d
* r
Jærmuseet |
| --- |
| Vitenfabrikken **·** Vitengarden **·** Nasjonalt Garborgsenter **·** Tungenes fyr **·** Limagarden **·** Grødaland **·** Flyhistorisk Museum, Sola **·** Rogaland Krigshistoriske Museum **·** Vistnestunet **·** Haugabakka **·** Science Circus **·** Knudaheio **·** Garborgheimen **·** Varden Sjøredningsmuseum |

|  |  |
| --- | --- |
| Oppslagsverk/autoritetsdata | VIAF **·** KulturNav
 |